stanford-oval/wikipedia huggingface dataset:
טל זילברשטיין
ביוגרפיה > תחילת דרכו

זילברשטיין, בוגר תואר בהנדסת תעשייה וניהול מאוניברסיטת תל אביב, היה אחד ממייסדי עמותת "דור שלם דורש שלום", אשר קראה למימוש הסכמי אוסלו ופעלה בסיוע כספי של איש העסקים דב לאוטמן. בתקופת כהונתו של זילברשטיין כיו"ר התמודדה התנועה בבחירות המוניצפאליות ב-1998 וזכתה במספר מושבים במועצות מקומיות, בהם שלושה בעיריית תל אביב. זילברשטיין עצמו לא כיהן בתפקידים אלו.
בעקבות פעילותו בדור שלם נוצר קשר בין זילברשטיין לאהוד ברק והוא מונה להיות מנהל קמפיין הבחירות לראשות הממשלה של ברק ב-1999, שבו גבר ברק על בנימין נתניהו. בעקבות קמפיין זה נחשד זילברשטיין כי ביצע עבירות על חוק מימון מפלגות כחלק מ"פרשת עמותות ברק". זילברשטיין נחשד כי השתמש בעמותות שונות, בהן בעמותת דור שלום, לצורך איסוף תרומות בלתי חוקיות למימון קמפיין הבחירות של ברק. המשטרה המליצה להעמיד את זילברשטיין לדין, והיועץ המשפטי, ד"ר אליקים רובינשטיין, אימץ את עמדת המשטרה, אך ב-2006 החליטה פרקליטות המדינה לסגור את כל תיקי החשודים בפרשה, ההחלטה לסגור את התיק התקבלה על ידי עו"ד רות דוד.
ביוגרפיה > חייו האישיים

בשנת 2006 התחתן זילברשטיין עם נטלי קריב, מנהלת לשכתו של שר הפנים דאז, רוני בר-און. לשניים שלושה ילדים.
לקריאה נוספת

רביב דרוקר, חרקירי - אהוד ברק במבחן התוצאה, הוצאת ידיעות אחרונות, פרק 2
הערות שוליים

↑  יובל יועז, נסגר תיק עמותות ברק: "אין סיכוי סביר להרשעת היועץ טל זילברשטיין", באתר הארץ, 6 באפריל 2006
↑  היועץ הפוליטי טל זילברשטיין יספק שירותי ייעוץ לראש ממשלת הונגריה
↑  בולדוג, ערוץ 8, מיום 18.9.04
↑  טל פמסון ושמוליק שלח, גרמן פונה לשטרום: "מצמידים אקדח לרקתי", באתר nrg‏, 17 בפברואר 2005
↑  חברת GCS נבחרה כיועצת אסטרטגית של איגוד הכימיה
↑  אולמרט מארגן מחדש את לשכת רה"מ, הארץ, מיום 27.2.06
↑  זילברשטיין נגד ברק: אתה האחרון לדבר בנושאים ערכיים; ברק: קח את כל מה שיש לך - ולך למשטרה
↑  היומן של ניר חפץ – הבלוג של רביב דרוקר, ‏2022-10-16
↑  יוסי ורטר, הירושה המפתיעה של אהוד אולמרט לראש הממשלה בנימין נתניהו: טל זילברשטיין, באתר הארץ, 3 בספטמבר 2009
↑   עופר אדרת, התקשורת באוסטריה: ישראלי הוביל קמפיין אנטישמי נגד מועמד לתפקיד הקנצלר, באתר הארץ, 5 באוקטובר 2017
↑   עופר אדרת, המועמד המוביל לתפקיד קנצלר אוסטריה: "לא רוצים שזילברשטיינים יתערבו במדינתנו", באתר הארץ, 9 באוקטובר 2017
↑  רומניה: זוכו אנשי העסקים הישראלים שהואשמו בהונאת ענק, באתר ynet, 27 ביוני 2019
↑  חן מענית, ‏הונאת הקרקעות: זיכוי לבני שטיינמץ בבית משפט ברומניה, באתר גלובס, 27 ביוני 2019
↑  דניאל דולב וסוכניות הידיעות‏, המיליארדר בני שטיינמץ נידון לחמש שנות מאסר ברומניה, באתר וואלה, 17 בדצמבר 2020
↑  אלוף בן, המדריך למסדרונות הכוח, באתר הארץ, 9 ביוני 2006
| --- | --- |
בקרת זהויות :  LCCN: no2018099607  VIAF: 27153361284937391559   WorldCat (עם VIAF): 27153361284937391559
חתול סוואנה

| חתול סוואנה |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: חתול (סוג) + סרוואל
מין:: חתול הבית + סרוואל
שם מדעי
 Felis silvestris, Leptailurus serval
חתול סוואנה הוא אחד מבין כלאי החתוליים. חתול הסוואנה התפתחת בשלהי המאה העשרים בעקבות הזדווגות בין סרוואל לבין חתול הבית.
היסטוריה

חתול הסוואנה הוא הכלאה בין חתול הבית לבין סרוואל, גזע של חתול בר אפריקאי קטן בעל אוזניים ארוכות וגבוהות. הכלאה נדירה זו שכמעט ולעולם אינה מתרחשת בטבע, נהייתה פופולרית בקרב משביחי ומגדלי חתולים בסוף שנות התשעים. חתול הסוואנה התווסף כגזע נוסף במשפחת החתוליים על ידי האיגוד הבינלאומי לחתולים בשנת 2001.
גור חתול הסוואנה הראשון בעולם כונה "סוואנה", הוא נולד ב-7 באפריל 1986, והיה בבעלותה של ג'ודי פרנק, משביחת גזעי חתולים שזיווגה בין הוריו, זכר סרוואל וחתולה סיאמית. רק בשנת 1996, זוג חובבי ומגדלי חתולים מארצות הברית הציגו גור חתול סוואנה משלהם בפני האיגוד הבינלאומי לחתולים וכך הוא נרשם כגזע חדש. לחתול הסוואנה ישנם "גרסאות" רבות, בחלקם ניכר היטב על פרוותו שהוא צאצא לחתול בר, ואילו זיווגים אחרים גורמים לחברבורות ולפסים על פרוותו להיות כמעט בלתי נראים. על כן, בשנת 2001 איגוד החתולים קבע את הסטנדרטים לחתול סוואנה "גזעי" כדי להבדיל מהכלאות שתוצרן הוא חתול בית "פשוט".
מאפיינים פיזיים וטכניקות הכלאה

מבנה גופו הגבוה והחטוב של חתול הסוואנה עשוי ליצור את הרושם שהוא כבד וגדול יותר מממדיו במציאות. בפועל, גודלו של חתול הסוואנה תלוי במינו וכן אם הוא הכלאה מדור ראשון או צאצא מדורות גבוהים יותר.
לרוב, חתולי הסוואנה מדור ראשון ושני יהיו הגדולים ביותר, זאת בשל קרבתם הגנטית לחתול הבר סרוואל. גם חזותם החיצונית של חתולים אלו מהדור הראשון תהיה דומה מאוד לחזותו של הסרוואל, בדומה להכלאות אחרות שמביאות לעולם את הצ'אוסי או את החתול הבנגלי. בדורות הבאים חתול מעורב זה מאבד בהדרגה את המראה של חתול הבר ממנו הוא נגזר. חתולי סוואנה בני הדור הראשון והשני ישקלו בין 3.6 ל-9.1 קילוגרמים. משקלם הממוצע של בני הדור השלישי והלאה נע בין 3.2 ל-6.8 קילוגרמים. כבר בשגר אחד של חתולי סוואנה יכול להיות גיוון גדול בין פרוותם של הגורים וכן במשקלם וגודלם הסופי בבגרותם.
פרוות חתול סוואנה "גזעי" חייבת להיות בעלת כתמים מנוקדים, רק פרווה בעלת מרקם זה אושרה על ידי איגוד החתולים הבינלאומי כפרווה רשמית של הגזע החדש. פרווה מסוג זה היא היחידה שאושרה על ידי האיגוד, מאחד ולחתולי סוואנה יכול להיות גיוון עצום הנובע מגזע חתול הבית עימו זווג הסרוואל. כאשר גוונים מדוללים, כלומר גוני פרווה ומרקמי פרווה שמקורם בחתול הבית, גוברים על מאפייניו של הסרוואל מדובר על חתול סוואנה שאינו מסווג כגזעי, אלא כחתול מעורב. למשל, חתול סוואנה שצבע פרוותו לילך (לבנדר), קינמון, שוקולד, כחול-אפור ועוד. חתול סוואנה מיוחס, הוא חתול שפרוותו היא מסוג טאבי וצבעה זהוב, שחרחר או חום, או שפוורתו היא מסוג עשן שחור או פרווה שחורה בעלת כתמים כהים בלבד. כמו כן, על ידי האיגוד נקבע אילו גזעים של חתול הבית יכולים להזדווג עם סרוואל כך שייולד חתול סוואנה טהור. גזעים אלה למשל הוצאו הרשימה: מאו מצרי, אוציקט, מזרחי קצר-פרווה, וחתול בית קצר-פרווה.
חתולי סוואנה, בני הדור הראשון והשני בעיקר, הם בעלי מאפיינים בולטים של הסרוואל: אוזניים חדות, ארוכות שנראות זקורות על ראש החתול, רגליים ארוכות, אף גדול ונפוח ועיינים מוכנסות מעט בארובת העין. צוואר חתול הסוואנה ארוך יותר משל חתול הבית, מאחורי אוזניו קיים מתאר עיגולים המזכיר עיניים, זנבו קצר בעל פסים שחורים וקצהו שחור ועבה. מרבית החתולים מגזע זה יהיו בעלי עיינים כחולות והשאר בעלי עיניים ירוקות, חומות או זהובות. מן העיניים יוצאים פסים המקנים להם מראה של "בומרנג" והם מוגנים בשקע קטן המגן עליהם מפני השמש. כמו כן, מהעיניים יוצאים פסים הנמשכים עד לסנטר ומזכירים את מתאר פניו של הברדלס.
אופי ומזג

חתול הסוואנה מוכר כחתול נאמן שיעקוב אחר בעליו ברחבי הבית. ניתן לאלף חתול זה כך שילך קשור ברצועה ואף יחזיר חפצים שבעליו זורק. יש חתולי סוואנה שמציגים התנהגות חברותית ונוחה בקרב בני אדם זרים וחיות מחמד אחרות, אף כלבים, ומנגד ישנם חתולי סוואנה שהם טריטוריאליים מאוד ויתחילו לגרגר ולחשוף שיניים בקרבה לאדם או בעל חיים זר. ככל שגור חתול הסוואנה חשוף למפגשים חברתיים רבים יותר, כך הוא יגדל להיות חברותי יותר בבגרות ופחות סגור ומתגונן.
תכונה בולטת של חתול הסוואנה היא קפיצתו לגובה, החתול יקפוץ על ידיות דלתות, מעל מקררים וארונות. ישנם חתולי סוואנה שיכולים לנתר ממקומם לגובה של 2.5 מטרים. חתול זה סקרן מטבעו, לרוב הוא ילמד לבד כיצד לפתוח דלתות וארונות ולכן בעליו יצטרף לנקוט במשנה זהירות כדי למנוע מן החתול להיכנס למקום אסור או ללכת לאיבוד. שלא כמו אצל חתולי הבית, חתול הסוואנה אינו מפחד מלהירטב ממים, להפך, הוא אוהב מים. בעלים לחתולי סוואנה דיווחו על רחצה משותפת באמבטיה. הגשת קערת מים לשתייה לחתול סוואנה תוביל לפעמים לכך שהחתול יכה במי הקערה במקום לשתות אותם. כמו כן, חתול הסוואנה יזקוף את זנבו כאמירת שלום ולא מתוך מנגנון הגנה נגד פחד או כתוצאה ממחלה. החתול ינופף בזנבו בעת התרגשות או שמחה בדומה לכלב. מבחינה ווקלית, חתול הסוואנה עשוי להשמיע מין ציוצים כמו שמשמיע הסרוואל, יללות כמו של חתול הבית, או שילוב של השניים. חתולי סוואנה מהדורות הראשונים נוטים יותר להשמיע ציוצים-שריקות לעומת יללות חתול רגילות. החתול עשוי להשמיע צליל הדומה לצליל נחש לעיתים תכופות.
ראו גם

חתול בנגלי
חתול סרנגטי
הערות שוליים

↑  גורי חתולי הסוואנה הראשונים
↑  על הכלאות חתולי בר עם חתול הבית
↑  "נמר בחדר השינה" - לגדל חתול סוואנה
↑  חתול סוואנה - תכונות אופי
↑  חתול הסוואנה - מידע נוסף
| --- | --- |
בקרת זהויות :  NLI: 987007543187805171
טוני סיריקו

| --- | --- |

 לידה:  29 ביולי 1942 ניו יורק, ניו יורק, ארצות הברית 
 פטירה:  8 ביולי 2022 (בגיל 79) פורט לודרדייל, פלורידה, ארצות הברית 
 שם לידה:  Gennaro Anthony Sirico Jr. 
 מדינה:  ארצות הברית 
 תקופת הפעילות:  1974–2022 (כ־48 שנים) 
 מספר צאצאים:  2 
 פרופיל ב-IMDb
 
ג'נרו אנתוני "טוני" סיריקו הבן (באנגלית: .Genaro Anthony Sirico Jr;‏ 29 ביולי 1942 – 8 ביולי 2022) היה שחקן אמריקאי, שהתפרסם בעיקר בזכות תפקידו כפולי "וולנאטס" גוטיירי בסדרת הטלוויזיה "הסופרנוס".
ביוגרפיה

סיריקו נולד בברוקלין, ניו יורק להורים ממוצא סיציליאני. סיריקו הסתבך עם החוק מגיל צעיר, וגנב לראשונה כשהיה בן שבע. הוא נעצר 28 פעמים בגין מגוון עבירות, ביניהן התנהגות בלתי הולמת, תקיפה ושוד. ב-27 בפברואר 1970 נתפס אקדח בקוטר 0.32 על גופו. ב-1971 הוגש נגדו כתב אישום בגין סחיטה, כפייה והחזקת נשק. הוא הורשע ונידון לארבע שנות מאסר, מתוכן ריצה 20 חודשי מאסר בכלא סינג סינג.
קריירה

סיריקו סיפר שהחליט להיעשות לשחקן אחרי שצפה בכלא בהופעת להקת תיאטרון של אסירים משוקמים. לאחר שפנה למקצוע, הרבה לשחק דמויות של גנגסטרים ופושעים איטלקים-אמריקנים. ב-1990 הופיע בתפקיד טוני סטאקס בסרט החבר'ה הטובים. ב-1992 שיחק בסרט הערפדים "בלאדי מרי" של הבמאי ג'ון לנדיס. ב-1993 שיחק בסרט הפשע "שוטר בניו יורק" לצד אנדריאס קטסולאס. ב-1994 שיחק בתפקיד קטן בסרט "קליעים מעל ברודוויי" של וודי אלן, ובסרט "החיפוש אחר ג'ימי עין אחת". בשנת 2000 השתתף בקומדיה "זה היה חייב להיות אתה". ב-2017 השתתף שוב בסרטו של וודי אלן "גלגל ענק".
סיריקו הופיע גם בתפקידי אורח במספר סדרות טלוויזיה. תפקידו הידוע ביותר היה בסדרת הטלוויזיה "הסופרנוס", בה היה חלק מהצוות הקבוע בכל עונותיה. הוא גילם את פולי "וולנאטס" גוטיירי, סגנו חם-המזג והקנטרן של איש המאפיה טוני סופרנו. עבור תפקידו הוא זכה פעמיים בפרס גילדת שחקני המסך בקטגוריית אנסמבל השחקנים הטוב ביותר בסדרת דרמה, ב-2000 וב-2008.
בשנים 2013–2014 שיחק בסדרת הפשע הנורווגית "ליליהאמר" אשר שודרה ברשת הטלוויזיה הנורווגית NRK1 ובנטפליקס. בסדרה הוא גילם את הכומר טוני טאגליאנו, אחיו הגדול של פרנק (סטיבן ואן זאנדט).
סיריקו נפטר ב-8 ביולי 2022 בפלורידה, בגיל 79.
טום (נהר)

| --- | --- |

נהר טום בטומסק
 מידע כללי
 אורך:  871 ק"מ
 ספיקה ממוצעת:  1,100 מ"ק לשנייה
 אגן ניקוז:  62,000 קמ"ר
 מוצא:  הרי אלטאי, רוסיה
 גובה מוצא הנהר:  972 מטרים
 יובלים:  Mrassu, Tugoyakovka, Pacha, Kamyshka, Bolshaya Kirgizka, Shishkoboyka, Bolshaya Podikova, Nikolskaya, Esaulka, Gramatukha, Samus'ka, Um, Itkara, Pisanaya, Bolshaya Osipova, Malaya Podikova, Mostovka, Shumikha, Chesnokovka, Chërnaya, Unga, Poros, Sosnovka, Nizhnyaya Ters, Chërnaya, Talmenka, Kungurka, Kamenka, Iskitim, Lebyazhya River, Kuzminka, Bolshaya Mozzhukha, Bolshaya Kamyshnaya, Strelina, Bolshaya Chyornaya River, Kuchum, Balakhonka, Basandayka, Konobenikha, Kislovka, Glubokaya, Bystrukha, Tutuyas, Terensug, Petrik, Chebalsu, Mayzas, Kalandas, Igaza, Balanzas, Balyksu, Belsu, Tuzakhsug, Sredny Kiyzak, Ushayka, Aleun, Kondoma, Usa, Kumzas, Verkhnyaya Ters, Srednyaya Ters, Aba, Podobas, Taydon, Amzas, Abasheva, Mungat, Zalomnaya, Chubur, Bungarap, Shora, Cheremza, Teba, Kiyzak, Chyorny Naryk, Izas, Bolshoy Kazyr, Erbogach, Kuysug, Uskat, Dolgaya, בפסקה זו 45 רשומות נוספות שטרם תורגמו 
 שפך:  אוב
 מדינות באגן הניקוז:  רוסיה
 אגן הניקוז של נהר טום
 אגן הניקוז של נהר טום
 
הנהר טום (ברוסית: Томь) זורם ברוסיה. אורכו כ-871 ק"מ. מוצאו מצפון להרי אלטאי והוא זורם לתוך נהר האוב.
הערים החשובות שעל הנהר הן טומסק, נובוקוזנצק וקמרובו. כ-25-40% מהמים מקורם בגשמים, 35-55% מהפשרת שלגים, והיתר ממים תת-קרקעיים. מנובמבר עד אפריל הנהר מכוסה קרח.
טינה טרסטניאק

טינה טרסטניאק (בסלובנית: Tina Trstenjak; נולדה ב-24 באוגוסט 1990) היא ג'ודוקא סלובנית המתחרה בקטגוריית המשקל של עד 63 ק"ג. טרסטניאק היא האלופה האולימפית מריו דה ז'ניירו 2016, סגנית האלופה האולימפית מטוקיו 2020 ואלופת עולם (2015).
ביוגרפיה

טרסטניאק נולדה בצליה, והחלה להתאמן בג'ודו בגיל צעיר. בגיל 16 הייתה סגנית אלופת סלובניה במשקל עד 57 ק"ג, ובאותה שנה (2006) החלה להשתתף גם בתחרויות בינלאומיות. בין היתר, סיימה במקום השביעי באליפות אירופה לקדטים שנערכה במישקולץ. בשנת 2008 זכתה במדליית ארד באליפות העולם עד גיל 20 שנערכה בבנגקוק. ב-2009 זכתה לראשונה באליפות סלובניה וכן זכתה במדליית ארד במשחקי הים התיכון שנערכו בפסקרה ובמדליית ארד נוספת באליפות העולם עד גיל 20, שנערכה באותה שנה בפריז.
בשנת 2011 עברה טרסטניאק להתחרות בקטגוריית המשקל עד 63 ק"ג. באליפות אירופה שנערכה באותה שנה באיסטנבול סיימה במקום השביעי, ובאליפות אירופה עד גיל 23 שנערכה ב-2012 בפראג זכתה במדליית ארד. בשנת 2013 זכתה במדליית ארד באליפות אירופה שנערכה בבודפשט וסיימה במקום החמישי באליפות העולם בריו דה ז'ניירו. באליפות אירופה שנערכה ב-2014 במונפלייה שיפרה את הישגה וזכתה במדליית כסף, וגם באליפות העולם בצ'ליאבינסק רשמה התקדמות, וזכתה במדליית ארד.
במשחקים האירופיים שנערכו בבאקו ב-2015, ושימשו כאליפות אירופה, זכתה טרסטניאק במדליית הכסף. מאז, זכתה בכל התארים הגדולים: בהמשך השנה זכתה באליפות העולם שנערכה באסטנה, ב-2016 זכתה באליפות אירופה שנערכה בקאזאן, וכן הוכתרה לאלופה האולימפית באולימפיאדת ריו דה ז'ניירו. בשנת 2017 היא זכתה במדליית כסף באליפות העולם ובמדליית זהב באליפות אירופה. בשנת 2018 היא זכתה במדליית ארד באליפות העולם ובמדליית כסף באליפות אירופה שנערכה בתל אביב.
באולימפיאדת טוקיו 2020 אשר נערכה בשנת 2021, זכתה טרסטניאק במדליית הכסף לאחר שבגמר הפסידה לקלריס אגבניינו, אותה ניצחה בגמר האולימפי הקודם בריו 2016. עוד בשנת 2021, היא זכתה בפעם השלישית בקריירה בתואר האירופי באליפות שנערכה בליסבון ובמדליית זהב מגראנד סלאם תל אביב.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2014 | גראנד פרי | זאגרב | קרואטיה קרואטיה |
| 2014 | גראנד סלאם | אבו דאבי | איחוד האמירויות הערביות איחוד האמירויות |
| 2014 | גראנד סלאם | טוקיו | יפן יפן |
| 2015 | גראנד פרי | טביליסי | גאורגיה גאורגיה |
| 2015 | גראנד פרי | זאגרב | קרואטיה קרואטיה |
| 2015 | גראנד פרי | בודפשט | הונגריה הונגריה |
| 2015 | גראנד סלאם | פריז | צרפת צרפת |
| 2016 | גראנד פרי | דיסלדורף | גרמניה גרמניה |
| 2017 | גראנד סלאם | פריז | צרפת צרפת |
| 2018 | גראנד פרי | תוניס | תוניסיה תוניסיה |
| 2019 | גראנד פרי | זאגרב | קרואטיה קרואטיה |
| 2019 | גראנד סלאם | אבו דאבי | איחוד האמירויות הערביות איחוד האמירויות |
| 2020 | גראנד סלאם | בודפשט | הונגריה הונגריה |
| 2021 | גראנד סלאם | תל אביב | ישראל ישראל |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
|  אלופות אולימפיות בג'ודו – משקל חצי בינוני (נשים) |
| --- | --- | --- |
| עד 61 ק"ג | 1992: צרפת קתרין פלורי   •   1996: יפן יוקו אמוטו |  |
| עד 63 ק"ג | 2000: צרפת סברין ונדניינדו   •   2004: יפן איומי טאנימוטו   •   2008: יפן איומי טאנימוטו   •   2012: סלובניה אורשקה ז'ולניר   •   2016: סלובניה טינה טרסטניאק   •   2020: צרפת קלריס אגבניינו   •   2024: סלובניה אנדריאה לסקי |  |
חיל העזר לנשים

כרזת גיוס
כרוז הקורא לגיוס נשות היישוב העברי לחיל העזר לנשים
חיילות חיל העזר לנשים צועדות בתל אביב, 1942
בכניסה למחנה אימונים
אימונים במדבר
קבר חיילת ה-ATS שרה רחל שושנה בלנק, שנפלה ב-20 בדצמבר 1944, בבית הקברות הצבאי הבריטי ברמלה
חיילות חיל העזר לנשים צועדות בירושלים, ספטמבר 1943
חיילות ארץ ישראליות בחיל העזר לנשים
חיל העזר לנשים (באנגלית: Auxiliary Territorial Service, בקיצור: ATS) היה חיל הנשים של הצבא הבריטי במהלך מלחמת העולם השנייה.
שורשיו של ה-ATS בחיל העזר לנשים (Women's Auxiliary Army Corps - WAAC) שנוצר כחיל התנדבותי ב-1917 במהלך מלחמת העולם הראשונה. החיילות ב-WAAC שירתו במספר תפקידים כפקידות, כטבחיות, כטלפניות וכמלצריות עד לפירוקו של החיל ב-1921.
לפני מלחמת העולם השנייה החליטה ממשלת בריטניה ליצור חיל חדש לנשים, ומועצה ציבורית שישבה על המדוכה החליטה כי החיל החדש יהיה חלק מן "הצבא הטריטוריאלי", וכי נשים שתשרתנה בו תקבלנה שני שלישים ממשכורתם של החיילים הגברים.
ה-ATS בפעולה

המתגייסות הראשונות ל-ATS שירתו כטבחיות, כפקידות וכאפסנאיות. עם פרוץ המלחמה נשלחו 300 חיילות לצרפת. בשנת 1940, עם התקדמותו של הוורמאכט במלחמה בצרפת, נהדף כוח המשלוח הבריטי אל התעלה, והתפנה בפינוי ימי דרך נמל דנקרק. כמה טלפניות של ה-ATS היו בין האחרונות שעזבו את הנמל המופגז.
כאשר ביקשו נשים רבות נוספות להצטרף למערכה, הוחלט להגדיל את ה-ATS, ובספטמבר 1941 מנה החיל 65,000 חיילות. ניתן היה להתנדב בין הגילאים 17 ל-43 על אף שהכללים הוגמשו ולבוגרות ה-WAAC הותר להצטרף עד לגיל 50. העיסוקים שהחיילות הוכשרו להם הורחבו, והן הוכשרו כשלישות, כנהגות, כעובדות דואר וכמפקחות תחמושת.
ב-9 במאי 1941 הוכר מבנה הדרגות הייחודי של ה-ATS ומיולי 1941 הוכרו המשרתות בו כחיילות לכל דבר, ולא עוד כמתנדבות.
אחת החיילות המפורסמות של ה-ATS הייתה יורשת העצר הבריטית, הנסיכה אליזבת (לימים אליזבת השנייה, מלכת הממלכה המאוחדת). הנסיכה, שטרם מלאו לה עשרים שנה, שירתה כנהגת משאית.
חוק השירות הלאומי

בדצמבר 1941 קיבל הפרלמנט הבריטי את חוק השירות הלאומי, שגייס את כל הנשים שאינן נשואות בין הגילאים 20 ל-30 לאחת מזרועות הצבא שהוקמו לנשים. פרט ל-ATS ניתן היה להצטרף לשירות הצי לנשים (WRNS), לחיל העזר האווירי לנשים (WAAF) ולשירות התעבורה לנשים. אפשרויות אחרות כללו את "השירות ההתנדבותי לנשים" (WVS), או "חיל הארץ לנשים" ששימש כעזר בחקלאות. מאוחר יותר גויסו אף נשים נשואות, אם כי נשים הרות או נשים שלהן ילדים קטנים היו עדיין פטורות.
נשים שלא רצו להתגייס מטעמי מצפון, לא גויסו. כשליש מסרבני המצפון הרשומים במלחמת העולם השנייה בבריטניה ומושבותיה היו נשים. כמה מהן שלא הוכרו כסרבניות מצפון, נשפטו ונאסרו. למרות כל זאת כ-9 מכל 10 נשים בגילאי הגיוס בבריטניה נטלו חלק פעיל במאמץ המלחמתי בשנת 1943.
הנשים לא נדרשו להילחם בקרב, אך בשל המחסור בגברים השתתפו נשות ה-ATS במשימות עזר כגון מפעילות מכ"ם, צוותי תותחים כנגד מטוסים, ומשטרה צבאית. במאי 1945, יום הניצחון על גרמניה, מנה ה-ATS כ-190,000 חיילות.
לאחר המלחמה

לאחר המלחמה המשיכו הנשים לשרת ב-ATS, ובשנת 1949 נוצר ה-WRAC ‏(Women's Royal Army Corps), שאליו צורפו החיילות מחילות הנשים השונים. ב-1992 פורק ה-WRAC, והנשים הוטמעו ביחידות השונות של צבא בריטניה.
מתנדבות ארץ ישראל

היישוב ראה עצמו כחלק מן המאבק כנגד הנאצים, והקריאה לנשים לשרת ולהתגייס, כשם שרבים מן הגברים התגייסו, נשמעה החל מתחילת המלחמה, על אף התנגדותם של גורמים דתיים.
באמצע שנת 1941 פנו ארגוני נשים ובהם נציגות ויצו, מועצת הפועלות (היום נעמת) והדסה אל הבריטים, בבקשה לפתוח את ה-ATS בפני מתנדבות יהודיות מארץ ישראל. אחת הפעילות המרכזיות ביוזמה זאת הייתה הדסה סמואל כלתו של הנציב העליון הרברט סמואל. לפנייה זו הצטרפה הסוכנות היהודית. באוקטובר 1941 התקבלה התשובה כי ניתן לגייס 5,000 נשים, מהן 2,000 באופן מיידי. הסוכנות התנתה כי הבנות תגויסנה ליחידות אורגניות עבריות, דבר שלא נענה אלא באופן חלקי. כן הותנה כי יינתן להן תג מיוחד, וכי יהיה שימוש בשפה העברית כשפה רשמית שנייה בקרב המתגייסות.
בדצמבר 1941 התפרסמה הקריאה הרשמית לנשים להתגייס, ובינואר 1942 התגייס מחזור ראשון של 60 נשים, שיועדו להיות קצינות ומש"קיות, ואומן במחנה סרפנד. למתגייסות חובר המנון עברי.
לאחר מחזורי הגיוס הראשונים הסתבר כי על מנת להשיג את היעד של פלוגות נשים עבריות יש צורך להגביר את קצב הגיוס, וביוני 1942 הכריזו המוסדות הלאומיים על חובת גיוס לכל הנשים בין הגילאים 20 ל-30, שאין להן ילדים. עקב ההתנגדות בחוגים דתיים לגיוס הבנות, לא תרם גם צו זה לגיוס מלא לשורות ה-ATS.
ניסיונות הגיוס כללו מסע משאיות שבהן נהגו בנות ה-ATS בוגרות קורס נהיגה ביוני 1942, ומצעד גדול שהתקיים בירושלים ב-9 בספטמבר 1943. כדי שלא להרגיז את הערבים, תיארה הצנזורה הבריטית את החיל כאילו משרתות בו נשים מפולין, מצ'כיה ומגרמניה, על אף שרוב מכריע של הנשים היו יהודיות.
למרות הרצון להקים פלוגות ATS עבריות, הוקמו רק פלוגות מעטות כאלה, ורוב הנשים פוזרו ביחידות ה-ATS השונות במזרח התיכון.
בסך הכול שירתו במהלך המלחמה ב-ATS כ-3,500 נשים מארץ ישראל, בנוסף ל-700 ששירתו ב-WAAF. בין הנשים 50 קצינות, וקצינה בשם רחל מקלב-מזור הגיעה לדרגת "סיניור קומנדנט" המקבילה לדרגת רב-סרן בצה"ל. החיילות שירתו בתפקידי נהגות ואחיות ובתפקידי פקידות וחימוש. בתקופת קרב אל עלמיין השני הובילו הנהגות היהודיות מן ה-ATS חיילים וחימוש עד לעמדות הצבא הקדמיות.
עם הקמת צה"ל, בימי מלחמת העצמאות, השתלבו רבות מבוגרות ה-ATS בשורותיו בתפקידי פיקוד. בין בוגרות ה-ATS שהשתלבו בתפקידי פיקוד בצה"ל, חנה לוין ששימשה ב-ATS כקצינת תנאי שירות בדרגת סגן, השתלבה בצה"ל כקצינת גיוס ראשית בדרגת רב-סרן, ולאחר שחרורה מצה"ל הייתה לראש העיר ראשון לציון, אסתר הרליץ שהייתה לימים לחברת הכנסת וכן סטלה לוי לימים קצינת ח"ן ראשית וחברת הכנסת.
מדיה וקבצים בנושא  בוויקישיתוף
ראו גם

חיל נשים
חיל העזר האווירי לנשים
לקריאה נוספת

ברכה חבס, בנות חיל: ספר אי-טי-אס, תל אביב: הוצאת עם עובד, 1964.
ענת גרנית-הכהן, אישה עברייה אל הדגל, ירושלים: הוצאת יד יצחק בן-צבי, תשע"א 2011.
הערות שוליים

↑  Female or Feminist Initiative – Hadassah Samuel and Yishuv Women Recruit to the British Forces in WW2 ד"ר ענת גרנית-הכהן, אוניברסיטת בר-אילן
↑  סדרת "עמוד האש", פרק י"ב ("הפתרון הסופי") דקות 37 - 39.
↑  דרגת "סניור קומנדור" לקצינה רחל מקלב, המשקיף, 13 ביולי 1945.
↑  נתן דונביץ', "ארבע שנים ל-ATS" "הגלגל", 13 בדצמבר 1945.
| התנדבות היישוב לצבא הבריטי במלחמת העולם השנייה |
| --- | --- | --- |
| כללי | התנדבות היישוב לצבא הבריטי • היישוב במלחמת העולם השנייה • הבריגדה היהודית • לוי בנימין - מפקד הבריגדה • הפלמ"ח • צנחני היישוב • מתנדבי היישוב לצי המלכותי הבריטי • שבויי היישוב במלחמת העולם השנייה • הרבנים הצבאיים • אות ההתנדבות |  |
| היחידות | פלוגת ההובלה 462 • פלוגת הנדסה 745 ("סולל בונה") • מתנדבי היישוב בחיל החפרים  •  מתנדבי היישוב בבאפס • הרגימנט הארץ-ישראלי • חיל העזר לנשים • פלוגת מובילי המים 148 • יחידת הקומנדו 51 • קבוצת החקירה המיוחדת |  |
| אתרים | פיוג'י • טרוויזיו • בריזיגלה • המערכה על נהר סניו • בית הקברות הצבאי ברוונה |  |
| אישים | משה שרת • יוסף אלמוגי • יצחק בן-אהרן • מרדכי מקלף • עזר ויצמן • חיים הרצוג • אהרן רמז • חיים לסקוב • מאיר זורע • שלמה שמיר |  |
ראו גם פורטל היישוב
| --- | --- |
בקרת זהויות :  NLI: 987007503142005171  ISNI: 0000 0001 2161 9396  LCCN: n92090745  NKC: mzk2016924561  SNAC: w6jq70vw  VIAF: 133837649   WorldCat (עם VIAF): 133837649
טינה נואלס

| --- | --- |
נואלס, 2010
נואלס, 2010
 לידה:  4 בינואר 1954 (בת 70) גלווסטון, ארצות הברית 
 שם לידה:  צ'לסטיין ביונסה נואלס-לאוסון
 מדינה:  ארצות הברית 
 השכלה:  Ball High School 
 בן זוג:  מת'יו נואלס (1980–2011) ריצ'רד לאוסון (2011–הווה)
 צאצאים:  ביונסה ‏•‏‏ סולאנג'
 מספר צאצאים:  2
 www.houseofdereon.com
 
צ'לסטיין ביונסה נואלס-לאוסון (באנגלית: Tina Knowles; נולדה ב-4 בינואר 1954), ידועה בכינויה טינה נואלס, היא אשת עסקים, מעצבת אופנה ופילנתרופית אמריקאית. היא ידועה בזכות ייסוד החברות בית דראון ומיס טינה. היא אמם של הזמרות סולנאג', ביונסה, ועד 2011 הייתה נשואה לאביהן מתיו, מנהל להקת דסטיניז צ'יילד. על תרומתה לעסקי האופנה זכתה בפרס ACE בשנת 2001.
חיים אישיים ומשפחתה

נואלס נולדה בגאלווסטון שבטקסס, הצעירה מבין שבעה אחים. אמה, אגנז ביינסה, הייתה תופרת, ואילו אביה, לומיס אלברט ביינסה, היה סוור. שורשיה נעוצים בקהילה האפרו-אמריקאית ובקריאולים מלואיזיאנה הצרפתית. נואלס גלדה כקתולית. היא מקורבת גם לז'אן-ונסן ד'אבדי דה סן-קאסטן, אציל ומנהיג צרפתית שנלחם נגד הבריטים באקדיה. בזמן התיכון הייתה חברה בלהקת ולטונס, שהוקמה בהשראת הסופרימס.
ב-1980 נישאה למתיו, איש מכירות של זירוקס, שעזב לימים את עבודתו כדי לנהל את הדסטיניז צ'יילד. במרוצת השנים נולדו לזוג שתי בנות: ביונסה (ילידת 1981) וסולאנג' (ילידת 1986). בנובמבר 2009 החלה את מסעה המשפטי לגירושין ממתיו. שנה לאחר מכן ביטלה את תביעת הגירושין, ובאוגוסט 2011 חידשה אותה. הם התגרשו באופן רשמי בנובמבר.
בקיץ 2013 התחילה מערכת יחסים עם השחקן ריצ'רד לאוסון. היא הייתה מיודדת אתו במשך יותר משלושים שנים. בריאיון ב-2018 הצהירה לאוסון שהוא תמיד העריץ את נואלס. הזוג התחתן ב-12 באפריל 2015. לאחר נישואיה עם לאוסון, הפכה נואלס לאימם החורגת של ביאנקה וריקי. היא מחשיבה גם את קלי רולנד, חברת הדסטיניז צ'יילד, כבתה, כיוון שהיא החלה לגור בביתה בגיל 11.
קריירה

כמעצבת אופנה הופיעה פעמים רבות בכתי עת בנושא, דוגמת ווג, קוסמופוליטן, הרפרס בזאר וספורטס אילוסטרייטד. בנוסף, עיצבה מספר תלבושות לסרטים, כמו "נערות החלומות", "הפנתר הוורוד" ו"אוסטין פאוורס - גולדממבר".
את הקריירה שלה החלה בגיל 19, כשעברה לקליפורניה. היא עבדה כמאפרת עבור "Shiseido Cosmetics". כשהוריה חלו נאלצה לחזור לביתה. לאחר מכן עבדה נואלס ככוראוגרפית מחול ב-UAB וכקוסמטיקאית בברמינגהאם (אלבמה). ב-1990 פתחה את "Headliners", מספרה גדולה ביוסטון שבטקסס. הוא התפרסם מאוד, ועד מהרה הפך לאחד מהמספרות המוכרות ביותר ביוסטון. בהופעתיה הראשונות של הדסטיניז צ'יילד עיצבה את נואלס את תלבושותיה. היא גם עיצבה את שיערן של הבנות, שהתאמנו על שירתן בחנות שלה.
בשנת 2002 פרסמה ספר בשם Destiny's Style: Bootylicious Fashion, Beauty and Lifestyle Secrets From Destiny's Child – דיון בשאלה כיצד תחום האופנה השפיע על הצלחתה של הדסטיניז צ'יילד. הוא ראה אור בהוצאת הרפר קולינס. בשנת 2004 השיקה קו בגדים חדש בשם "House of Deréon" יחד עם בתה ביונסה. ב-22 בנובמבר 2010 הופיעה נואלס עם ביונסה ב-The View על מנת לקדם את המותג "Miss Tina by Tina Knowles".
בשנת 2013 הופיעה בסרטה של ביונסה, Life Is But a Dream. בשנת 2016 ביצעה הופעת קמע קטנה ב-Beyoncé: Lemonade. ב-2019 הופיעה לזמן קצר ברקע של כמה צילומים בסרט Homecoming. ב-16 ביוני 2021 הופיעה נואלס ב-Lift Black Voices Hub של פייסבוק, וחשפה את המשמעות של "Juneteenth" למשפחתה. באוגוסט הוכרז כי היא עתידה להפיק תוכנית, שמטרתה להראות את הקשיים שעומדים בפני גברים אפרו-אמריקאיים בארצות הברית. תקופת השידור שלה החלה בתחילת 2022.